Lav et referat af nedenstående tekst:

Tekst:
Sygdom hos begge medvirkende og instruktør medfører, at Vendsyssel Teater udsætter premieren på forestillingen ”Hvem spiller ud” til lørdag 27. februar. Influenzaen har ramt Vendsyssel Teater, så både Susanne Heinrich og Peter Schrøder, der er de to medvirkende i teatrets kommende forestilling, har måttet kapitulere. Også instruktøren Morten Hovman er sygdomsramt, så det desværre er nødvendigt at udsætte premieren en god uges tid. - Vi har valgt allerede nu at udsætte premieren, så vi kan sikre det bedste produkt til publikum. Der er tale om en meget kompliceret forestilling, og derfor er det vigtigt, at både skuespillere og instruktør har optimale betingelser. Vi har i den grad været ramt af sygdom, og så er det ikke ansvarligt at gennemføre inden for den oprindelige tidsplan, forklarer teatrets direktør Lars Sennels. De, der allerede har sikret sig billet til forestillingen i den aflyste periode får naturligvis enten mulighed for at se den en anden aften eller få den refunderet. - Prøveforløbet har indtil nu vist gode takter, og der bliver med sikkerhed tale om en rigtig god og munter forestilling med to store navne på scenen. Publikum har noget at se frem til – blot kommer de til at vente lidt længere. Vi er naturligvis kede af udsættelsen, men det er hvad der kan ske i vores branche, siger Lars Sennels. ”Hvem spiller ud” har premiere 27. februar og spiller frem til 19. marts. Vendsyssel Teaters billetkontor tager sig af ombytning af billetter.

Referat:
Vendsyssel Teater udsætter forestillingen ”Hvem spiller ud?” på grund af influenzaudbrud på teateret.